ກ້ອງ​ຊ່ອງ​ໂທລະທັດໃໝ່ ​ຈະຖືກທົດລອງ ຄັ້ງສໍາຄັນ ໃນອາ​ວະ​ກາດ ປີໜ້ານີ້ ​ 
ພາຍຫລັງ​ທີ່​ໄດ້ຖືກ​ສົ່ງຂຶ້ນໄປ ຊຶ່ງກຳນົດໃສ່ໃນ​ເດືອນ​ຕຸລາ ປີ 2​018, ກ້ອງ​ຊ່ອງ​ໂທລະທັດ James Webb ຈະໄປຕັ້ງທ່າ​​ຢູ່​​ບ່ອນ ​ທີ່​ເອີ້ນວ່າ ຈຸດ Lagrange ທີ​ສອງ.
ກ້ອງຊ່ອງໂທລະທັດທີ່ກ້າວໜ້າທີ່ສຸດຂອງໂລກສຳລັບອາວະກາດ ທີ່ອົງການຄຸ້ມ ຄອງການບິນ ແລະອາວະກາດ ຫລື NASA ຂອງສະຫະລັດມີແຜນທີ່ຈະເລີ້ມເອົາ ມານໍາໃຊ້ໃນທ້າຍປີໜ້າ ກໍາລັງຈະໄດ້ຜ່ານການທົດສອບສໍາຄັນອີກຄັ້ງນຶ່ງ ຊຶ່ງຄັ້ງນີ້ ແມ່ນຈະຢູ່ໃນຫ້ອງທີ່ມີຄວາມສາມາດສ້າງໃຫ້ມີອຸນຫະພູມທີ່ຢູ່ຊັ້ນເລິກໆ ຂອງອາວະກາດຂຶ້ນມາ George Putic ນັກຂ່າວວີໂອເອ ລາຍງານວ່າການທີ່ກ້ອງຊ່ອງໂທລະ ທັດສາມາດປະຕິບັດງານໄດ້ໃນສະພາບທີ່ໜາວສຸດຂີດ ຈະເຮັດໃຫ້ມັນສາມາດກັບ ຄືນໄປຫາໂລກສະໄໝກ່ອນ ແລະເບິ່ງວ່າໜ່ວຍໂລກໄດ້ຖືກສ້າງຂຶ້ນແນວໃດໃນຕອນ ທໍາອິດ ທີ່ຢູ່ໄລຍະຫລາຍຕື້ປີກ່ອນ ບົວສະຫວັນ ມີລາຍລະອຽດເລຶ່ອງນີ້ມາສະເໜີ ທ່ານໃນອັນດັບຕໍ່ໄປ ອີງຕາມສູນກາງການບິນອາວະກາດ Goddard ຂອງ NASA ແລ້ວແມ່ນວ່າ ປະ ມານສອງອາທິດ ພາຍຫລັງທີ່ໄດ້ຖືກສົ່ງຂຶ້ນໄປ ຊຶ່ງກຳນົດໃສ່ໃນເດືອນຕຸລາ ປີ 2018 ນີ້ແລ້ວ, ກ້ອງຊ່ອງໂທລະທັດ James Webb ຈະໄປຕັ້ງທ່າຢູ່ໃນບ່ອນທີ່ເອີ້ນວ່າ ຈຸດ Lagrange ທີສອງ ຊຶ່ງມີໄລຍະຫ່າງຈາກໜ່ວຍໂລກໄປ 1 ລ້ານ 5 ແສນ ກິໂລແມັດ ບ່ອນທີ່ແຮງດຶງດູດຂອງດວງຕາເວັນ ກັບໜ່ວຍໂລກ ປະທະກັນໂດຍທີ່ເຮັດໃຫ້ເກືອບ ວ່າບໍ່ມີແຮງດຶງດູດອັນໃດເລີຍ ຖ້າຈະທຽບເບິ່ງແລ້ວ ສະຖານີອາວະກາດສາກົນຢູ່ໄກຈາກໜ່ວຍໂລກແຕ່ພຽງ 400 ກິໂລແມັດເທົ່ານັ້ນ ກະຈົກ 16 ແຜ່ນຂອງກ້ອງຊ່ອງໂທລະທັດ ທີ່ມີໂລຫະເບົາໆຊຸບດ້ວຍຄໍາເປັນຢ່າງດີ ເພື່ອປ້ອງກັນແສງຕາເວັນ ຈະສາມາດບັນທຶກເອົາແສງແວວວາວ infrared ຂອງ ເຫດການທີ່ເກີດຂຶ້ນ ໃນຫລາຍພັນລ້ານປີກ່ອນ ທ່ານ Eric Smith, ຮອງອໍານວຍ ການຂອງໂຄງການ JWST ອະທິບາຍວ່າ: ກ່ອນການເລີ້ມປ່ອຍກ້ອງຊ່ອງໂທລະທັດນີ້ຂຶ້ນສູ່ອາວະກາດ ພວກນັກວິທະຍາສາດ ຢາກໃຫ້ແນ່ໃຈວ່າ ທຸກພາກສ່ວນຂອງກ້ອງດັ່ງກ່າວ ຕ້ອງພົ້ນຈາກການຖືກກະທົບ ຈາກການສັ່ນຄອນໃນໄລຍະທີ່ກ້ອງດັ່ງກ່າວກໍາລັງເຄື່ອນຂຶ້ນຈາກຖານປ່ອຍຂອງມັນ ແລະຍັງຄົງທົນການກົດດັນຂອງອາກາດໄດ້ຢູ່ໃນສະພາບແວດລ້ອມທີ່ໜາວຈັດ ເພາະວ່າຖ້າຫາກກະຈົກອັນໃດອັນນຶ່ງຫາກບຽງເບນໄປ ມັນອາດເຮັດໃຫ້ພາບທີ່ ຖ່າຍເອົາຄາດເຄື່ອນບໍ່ໄດ້ຮັບຮູບພາບດີ ຄວາມສໍາຄັນຂອງກ້ອງຊ່ອງໂທລະທັດໄດ້ເພີ້ມທະວີຂຶ້ນເມື່ອໝໍ່ໆມານີ້ ເມື່ອມີການຄົ້ນ ພົບດວງດາວນຶ່ງທີ່ຖືກມອງຂ້າມຊື່ TRAPPIST-1 ວ່າມີດາວນົບພະເຄາະເຈັດດວງຢູ່ ໃນນັ້ນ ຊຶ່ງດາວບາງໜ່ວຍໃນນັ້ນແມ່ນຢູ່ໃນເຂດທີ່ສາມາດດໍາລົງຊີວິດຢູ່ໄດ້ ທ່ານ Eric Smith ຈາກໂຄງການ JWST ກ່າວສະຫລຸບວ່າ: ໂດຍທີ່ຖືພັບໄວ້ໃຫ້ພໍດີກັບເນື້ອທີ່ບັນຈຸສິ່ງຂອງທີ່ແຄບໆ ທີ່ຕິດຢູ່ຫົວຈະຫລວດ Ariane 5 ຂອງອົງການອາວະກາດຂອງຢູໂຣບ ກ້ອງຊ່ອງໂທລະທັດໃໝ່ໜ່ວຍນີ້ ຈະຖືກປ່ອຍ ໃຫ້ຂຶ້ນໄປສູ່ອາວະກາດຈາກສູນອາວະກາດ Kourou ຢູ່ເກາະ Guiana ຂອງຝຣັ່ງໃນ ອີກ 18 ເດືອນຂ້າງໜ້ານີ້